Εκπαιδευτική δράση φιλαναγνωσίας
«H Ιστορία πάει βόλτα!»
Υλοποίηση: 
Ελένη Σβορώνου, 
συγγραφέας και εμψυχώτρια εκπαιδευτικών προγραμμάτων

Με αφετηρία το βιβλίο «Αθήνα – Διαδραστικές Διαδρομές» της Ελένης Σβορώνου, σε εικονογράφηση του Φίλιππου Φωτιάδη, που κυκλοφορεί από τις εκδόσεις Καλέντη, η τάξη περιηγείται και αναλαμβάνει αποστολές στον πεζόδρομο της Διονυσίου Αρεοπαγίτου που συμπυκνώνει όλη την Ιστορία της Αθήνας και της Ελλάδας. Στη σκιά του Παρθενώνα, δίπλα στο θέατρο του Διονύσου, το Ηρώδειο, το Μουσείο της Ακρόπολης, αλλά και σε κάποια από τα ωραιότερα δείγματα νεοελληνικής αρχιτεκτονικής, παρέα με τον στρατηγό Μακρυγιάννη και τον Κωνσταντίνο Καβάφη, κινούμενοι με ασφάλεια και άνεση στον πιο «μουσικό» πεζόδρομο της πόλης, μαθαίνουμε να παρατηρούμε, να λύνουμε τους γρίφους που θέτουν τα μνημεία, απολαμβάνουμε το ανθρώπινο πρόσωπο της πόλης και συνδέουμε την «ύλη» της Ιστορίας με την καθημερινότητά μας. 
Το βιβλίο διατίθεται και στα αγγλικά αποτελώντας ένα χρήσιμο εργαλείο για προγράμματα e-twinning και Erasmus, καθώς και για αγγλόφωνα σχολεία.
Διάρκεια περιπάτου: 2 ώρες       Σημείο συνάντηση: Σταθμός Ακρόπολη

